VIDEO Accident grav de autocar în Turcia: 10 morţi şi 40 de răniţi
Zece persoane au murit şi alte 40 au fost rănite, dintre care nouă grav, duminică într-un accident de autocar la Mersin, în sudul Turciei, au anunţat autorităţile turce, notează AFP, citată de Agerpres.
„Un autocar care circula de la Diyarbakir la Istanbul s-a ciocnit cu două maşini şi un camion pe autostradă în districtul Yenice, la Tarsus, în provincia Mersin. Zece dintre concetăţenii noştri şi-au pierdut viaţa”, a anunţat pe reţeaua X ministrul de interne, Ali Yerlikaya.
Mersin Adana otoyolunda feci kaza! Adana gişelerine varmadan yaşanan korkunç kazada Diyarbakır yolcu otobüsü karşı şeride uçup araçlara biçti! Çok sayıda ölü ve yaralılar var! Otobüsün çarptığı araçtaki bir çok kişinin hayatını kaybettiği belirtiliyor. pic.twitter.com/9l4RAsWtRq
— Adanacity (@bizadanaliyik) May 26, 2024
Alte 40 de persoane au fost rănite, dintre care nouă grav, a declarat ministrul sănătăţii, Fahrettin Koca.
Autocarul interurban care face legătura între Diyarbakir (sud-est) şi Istanbul a deviat brusc şi a lovit două maşini şi un camion care veneau în direcţia opusă, potrivit presei turce.
Răniţii au fost transferaţi la spitale din Mersin şi Adana, în sudul Turciei, a adăugat ministrul sănătăţii.
Preşedintele turc, Recep Tayyip Erdogan, a prezentat condoleanţe rudelor victimelor într-un mesaj difuzat pe contul său de X.
„Autorităţile noastre competente au deschis imediat ancheta necesară asupra accidentului”, a precizat el.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank